CELEX: C2007/170/70
Language: et
Date: 2007-07-21 00:00:00
Title: Kohtuasi T-193/07: 5. juuni 2007 esitatud hagi — Górażdże Cement S.A. versus komisjon

21.7.2007   
            
            
               ET
            
            
               Euroopa Liidu Teataja
            
            
               C 170/36
            
         5. juuni 2007 esitatud hagi — Górażdże Cement S.A. versus komisjon
   (Kohtuasi T-193/07)
   (2007/C 170/70)
   Kohtumenetluse keel: inglise
   Pooled
   
      Hageja: Górażdże Cement S.A. (Chorula, Poola) (esindajad: solicitor R. Forbes ja P. Muñiz)
   
      Kostja: Euroopa Ühenduste Komisjon
   Hageja( nõuded
   
               —
            
            
               Tühistada vaidlustatud otsus,
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja esitab viis väidet komisjoni 26. märtsi 2007. aasta otsuse peale, millega lükati tagasi siseriiklikku kasvuhoonegaaside saastekvootide eraldamise kava, millest Poola Vabariik andis teada vastavalt Euroopa Parlamendi ja nõukogu direktiivile 2003/87/EÜ (1):
   
               a)
            
            
               hageja väidab, et vaidlustatud otsus rikub direktiivi artikli 9 lõiget 3 kuna tagasilükkamise otsus tuleb teha kolme kuu jooksul alates siseriiklikust saastekvootide eraldamise kavast teatamist. Lisaks heidab hageja ette, et tal oli õiguspärane ootus selles suhtes, et iga tagasilükkav otsus tehakse kolme kuu jooksul pärast selle tähtaja möödumist peetakse siseriiklik saastekvootide eraldamise kava heakskiidetuks.
            
         
               b)
            
            
               Hageja märgib, et vaidlustatud otsus on vastuolus direktiivi artikli 9 lõikega 3 ja artikli 11 lõikega 2 kuna, need piiritlevad selle, milliseid muudatusi võib asjaomane liikmesriik esitada, ja eelkõige kuna nendega keelatakse saastekvootide üldkoguse muutmine. Hageja arvates ei piirata direktiiviga liikmesriigi vabadust esitada muudatusettepanekuid.
            
         
               c)
            
            
               Hageja on seisukohal, et vaidlustatud otsusega piiratakse liikmesriikide pädevust nii, et komisjon võib tegelikult ainuisikuliselt otsustada siseriiklik saastekvootide eraldamise kava sisu üle. See on vastuolus direktiivi artiklitest 9 ja 11 tuleneva pädevuse jaotuse ning EÜ artiklist 10 tuleneva koostöö põhimõtetega.
            
         
               d)
            
            
               Lisaks toob hageja esile, et vaidlustatud otsusega ei ole asjakohaselt kohaldatud direktiivi III lisa kriteeriume 2 ja 3, kuna ei ole lähtutud kõige suurematest saastekogustest, mis on toonud kaasa vea faktiliste asjaolude hindamisel.
            
         
               e)
            
            
               Lõpuks väidab hageja, et vaidlustatud otsusega rikutakse direktiivi artikli 30 lõike 2 punkti i ja III lisa kriteeriumi 3, kuna ei ole arvesse võetud Poola erilist olukorda uue liikmesriigina ja kuna selles on kehtestatud rangemad kohustused, kui Kyoto protokolliga.
            
         
      (1)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, 25.10.2003, lk 32; ELT eriväljaanne 15/07, lk 631).